
REFERAT

privind  aprobarea încheierii unui acord de parteneriat între  Municipiul Timişoara şi Federaţia Caritas a Diecezei Timişoara
„Federaţia Caritas a Diecezei Timişoara” demarează  în România o campanie de colectare de îmbrăcăminte şi încălţăminte din partea populaţiei, sub formă de donaţii, având scop caritabil şi ecologic. Hainele, încălţămintea şi alte produse textile  uzate din rândul populaţiei vor fi colectate în containere  speciale ce vor fi amplasate pe domeniul public, pe o suprafaţă de 2 mp/container.
 Containerele destinate colectării articolelor de  îmbrăcăminte/încălţăminte şi alte produse textile uzate se vor amplasa  fără a afecta circulaţia pietonilor şi vizibilitatea în zonă, în următoarele locaţii:
a. Calea Sever Bocu – în staţia de autobuz “Sf. Apostoli Petru şi Pavel”, zona BRD – 2 containere;

b. Calea Buziaşului – zona Profi, pe trotuar, între băncuţe – 2 containere;

c. Cartierul Soarelui – în staţia de autobuz, Parcul Sudului – 2 containere;

d. Calea Girocului – la BRD, pe colţ, în staţia “Ioan Stanciu” – 2 containere;

e. Calea Şagului – lângă parc, zona Steaua – 2 containere;

f. Strada Transilvania – vis-à-vis de Restaurant Nora, zona benzinăriei Rompetrol – 2 containere;

g. Str. Gh. Lazăr – în staţia de autobuz dela Kaufland, vis-à-vis de Raiffeisen Bank – 2 containere;

h. Intersecţia C. Torontal – Bv. Cetăţii – în staţia de autobuz, vis-à-vis de Romstal – 2 containere;

i. C. Aradului – în staţia de autobuz “Liege”, P-ţa Verde – 2 containere;

j. Stadion “Dan Păltinişanu” – magazin “Novatim” – 2 containere.
În conformitate cu prevederile art. 36, alin. (7), lit. a), consiliul local hotărăşte asocierea cu persoane juridice române sau străine în vederea finanţării şi realizării în comun a unor acţiuni, lucrări, servicii sau proiecte de interes public local.
Propunem în acest sens:


Emiterea unei hotărâri a Consiliului Local al Municipiului Timişoara prin care să se aprobe încheierea unui acord de parteneriat între Municipiul Timişoara şi Federaţia Caritas a Diecezei Timişoara în vederea demarării unei campanii de colectare selectivă de îmbrăcăminte, încălţăminte şi produse textile uzate din partea populaţiei, conform Anexei care va face parte integrantă din hotărâre şi împuternicirea domnului primar Nicolae Robu să semneze acordul de parteneriat.          

